[image: image1.png]ROMANIA




Parlamentul  României

Camera  Deputaţilor

Comisia pentru industrii si servicii

Bucureşti 06.03.2013                                                                                                                                                                                 23/64/2013
AVIZ

asupra proiectului de Lege pentru aprobarea Ordonanţei de urgenţă a Guvernului nr. 68/2012 pentru modificarea şi completarea unor acte normative şi reglementarea unor măsuri financiar – fiscale. 

În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru industrii şi servicii a fost sesizată spre dezbatere şi avizare în procedură de urgenţă cu proiectul de Lege pentru aprobarea Ordonanţei Guvernului nr. 68/2012 pentru modificarea şi completarea unor acte normative şi reglementarea unor măsuri financiar – fiscale, transmis cu adresa nr. PL.x 58 din 25 februarie 2013 şi înregistrat la comisie cu nr.23/64 din 25 februarie 2013.


Avizul comisiei urmează să fie transmis Comisiei pentru buget, finanţe şi bănci.

Senatul în calitate de primă Cameră sesizată, a adoptat proiectul de lege  în şedinţa din 18 februarie 2013.


Proiectul de ordonanţă are ca obiect modificarea şi completarea unor acte normative şi reglementarea unor măsuri financiar - fiscale, concretizate în renunţarea la penalităţi de întârziere datorate de S.C. Electrica Furnizare S.A. către C.N.C.F.R. S.A, înregistrate în contabilitate până la data de 31.03.2012, prelungirea termenului de rambursare a împrumutului acordat C.F.R. Infrastructură, luarea unor măsuri menite să reducă cheltuielile nejustificate ale autorităţilor şi instituţiilor publice, înfiinţarea unei societăţi comerciale în vederea continuităţii activităţii de extragere a huilei la nivel naţional, alocarea unui împrumut oraşului Sângeorz – Băi pentru dezvoltarea suprastructurii în turism, precum şi măsuri de protecţie a persoanelor cu handicap. 

           Consiliul Legislativ a avizat favorabil propunerea legislativă, cu unele observaţii şi propuneri, conform avizului transmis comisiei cu adresa nr. 929/14.11.2012.

Potrivit prevederilor art.61 din Regulamentul Camerei Deputaţilor, republicat,  Comisia pentru industrii şi servicii a dezbătut proiectul de lege menţionat mai sus în şedinţa din data de  06.03.2013.                                                                                                

           În urma dezbaterilor, membrii comisiei au hotărât, cu majoritate de voturi, să avizeze favorabil proiectul de Lege pentru aprobarea Ordonanţei de urgenţă Guvernului nr. 68/2012 pentru modificarea şi completarea unor acte normative şi reglementarea unor măsuri financiar – fiscale. 
În raport de obiectul şi conţinutul său, proiectul de lege face parte din categoria legilor ordinare.
Conform prevederilor art. 75 alin.(1) din Constituţia României, republicată şi ale art.92 alin. (9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră Decizională.
PREŞEDINTE,

Iulian Iancu

           Consilier parlamentar.


  Viorica Petraşcu

